b"\n_START_ARTICLE_\nFrancisco N\xc3\xba\xc3\xb1ez Rodr\xc3\xadguez\n_START_SECTION_\nBiografia\n_START_PARAGRAPH_\nNascut a Ferrol, va entrar en la Marina de jovenet. En 1922 es va casar amb Mar\xc3\xada Luisa L\xc3\xb3pez Sacone y Ord\xc3\xb3\xc3\xb1ez de Barraic\xc3\xbaa, Marquesa de Villar\xc3\xadas._NEWLINE_Durant la guerra civil espanyola era capit\xc3\xa0 de corbeta i lluit\xc3\xa0 en el b\xc3\xa0ndol nacional a bord del destructor Velasco al Cant\xc3\xa0bric i despr\xc3\xa9s a la Mediterr\xc3\xa0nia, actuant a les costes de les Illes Balears des de setembre de 1937. _NEWLINE_En 1956 va ascendir a Almirall i en gener de 1961 com a comandant del Canarias, va intervenir en el seguiment al vaixell Santa Mar\xc3\xada, capturat pel Directori Revolucionari Ib\xc3\xa8ric d'Alliberament. En 1962 va ser nomenat Governador colonial de Guinea Equatorial. Durant el seu govern, es va realitzar la troballa i posterior trasllat del goril\xc2\xb7la alb\xc3\xad Floquet de Neu al zoo de Barcelona. Aix\xc3\xad mateix, durant el seu mandat, se li va donar autonomia a la col\xc3\xb2nia i es va progressar en el proc\xc3\xa9s de descolonitzaci\xc3\xb3 del territori, com estava previst per les Nacions Unides. Amb el projecte de bases sobre autonomia, en 1965 va desapar\xc3\xa8ixer el c\xc3\xa0rrec de governador i es va convertir en el primer alt comissionat de la col\xc3\xb2nia._NEWLINE_En 1966 va abandonar el c\xc3\xa0rrec i va passar a exercir com Capit\xc3\xa0 General de Ferrol, c\xc3\xa0rrec que va mantenir fins a 1971, moment en el qual tornaria a Madrid, on va morir un any m\xc3\xa9s tard, en 1972."